 Sida lagu sheegay warsaxaafadeed ka soo baxay Madaxtooyada Somaliland, Madaxweyne Muuse Biixi Cabdi oo kulan la qaatay wefti ka socda Urur-goboleedka IGAD shalay, waxa uu u iftiimiyey in degaanka Tuko-raq ee ay ciidanka qaranku joogaan yahay dhul Somaliland, sidaa darteedna aanay jirin xad dal kale kale leeyahay oo ay Somaliland doonayso inay dhaafto, balse waxa uu caddeeyey in Soomaaliya ay hadda joogto dhul dhan ilaa 70km oo gudaha xadka Somaliland ah. 